Ibestad skole, barne- og ungdomstrinnet 17.2.2015

Foreldreutvalget v/Ibestad skole

Andørja Montessoriskole

Foreldreutvalget v/Montessoriskolen

Lag og foreninger i Ibestad kommune

Ansvar og organisering av 17. mai arrangement 2015.

Det nærmer seg 17. mai med raske skritt og det betyr at vi må få arbeidsgrupper på plass på Rolla og Andørja. 17. mai komiteen oppfordrer derfor tilskrevne om å finne ut om det er ønskelig å ta 17. mai arrangementet for 2015. Det er også mulig å søke samarbeid med andre lag og foreninger.

**Hovedarrangementet skal være på Ibestad kulturhus.**

* De som tar hovedarrangementet får et honorar på kr 8 000 i tillegg til netto salgsinntekter.
* De som tar is- og brussalg samt arrangere leker for barna får kr 2000 + netto salgsinntekter.
* Budsjett for felles utgifter (Rolla/Andørja) til blomster og kranser og transport av og mat til hornmusikken mm er på kr 15 000.

I 2014 var det 9. klasse v/Ibestad skole som hadde hovedarrangementet på Ibestad kulturhus. Ibestad skole v/8. klasse hadde ansvar for is- og brussalg samt leker for barna. Arne Ekman hadde regien på Andørja.

Oppgaver ifb med 17. mai arrangement er følgende:

* Ordne til eller pynte lokaler som skal brukes
* Organisere flaggborger, togorden mv
* Sørge for kafedrift på arrangementsstedene, gjerne i samarbeid med flere.
* Utarbeide program for dagen
* Kopiere og sende ut programmet
* Utarbeide en felles «kjørerute» for å unngå kollisjoner der Hornmusikken og presten er involvert.
* Sørge for talere der det er tradisjon å ha slike
* Budsjettansvaret
* Annet

Når 17. mai komiteen har fått svar på henvendelsen vil vi kalle inn til første møte med arrangørene og fordeler oppgavene.

Imøteser snarlig svar

Med hilsen

17. maikomiteen

Dag Brustind, Eva Nilsen, Annie Mikalsen og Arne Ekman

For 17. mai komiteen

Annie Mikalsen

|  |  |
| --- | --- |
|  |  |